ΓΡΑΠΤΗ ΕΡΩΤΗΣΗ P-1919/99

υποβολή: Alexandros Alavanos (GUE/NGL) προς την Επιτροπή

(14 Οκτωβρίου 1999)

Θέμα: Περικοπές στο πρόγραμμα της ΕΚΠΟΙΖΩ

Η ΕΚΠΟΙΖΩ είναι γνωστή ελληνική οργάνωση καταναλωτών, αναγνωρισμένη από την Ευρωπαϊκή Ένωση η οποία της χρηματοδοτεί και προγράμματα. Πρόσφατα με απόφασή της η Γενική Διεύθυνση XXIV, εφαρμόζοντας αναδρομικά την απόφαση 283/1999/ΕΚ(1) σχετική με «την θέσπιση ενός γενικού πλαισίου για τις κοινοτικές δραστηριότητεςπέρ των καταναλωτών», με ισχύ από τον Φεβρουάριο 1999, περιέκοψε κονδύλια 15 εκατ. δραχμών από το συνολικό οφειλόμενο ποσό και παγώνουν τα δύο προγράμματα του 1999 της ΕΚΠΟΙΖΩ που είχαν εγκριθεί κατά τη διάρκεια του 1998.

Δεδομένου ότι στην απόφαση δεν αναφέρεται αναδρομική ισχύ της, ερωτάται η Επιτροπή:

1. για ποιο λόγο έγιναν αυτές οι περικοπές στα προγράμματα της ΕΚΠΟΙΖΩ, και

2. τι μέτρα προτίθεται να λάβει για να συνεχιστεί η χρηματοδότηση των εγκεκριμένων πριν από τη δημοσίευση της παραπάνω απόφασης προγραμμάτων;

(1) ΕΕ L 34 της 9.2.1999, σελ. 1.

Απάντηση του κυρίου Byrne εξ ονόματος της Επιτροπής

(22 Νοεμβρίου 1999)

Η Επιτροπή δεν «αναγνωρίζει» καμία εθνική ένωση καταναλωτών" έχει απλώς εντοπίσει περισσότερες από 125 ενώσεις μεταξύ των οποίων και αρκετές ελληνικές, στις οποίες περιλαμβάνεται και η ΕΚΠΟΙΖΩ. Η Επιτροπή ενημερώνει άμεσα τις ενώσεις αυτές σχετικά με τις εξελίξεις που αφορούν την προστασία του ευρωπαίου καταναλωτή.

Η ΕΚΠΟΙΖΩ έχειποβάλει σχέδια συγχρηματοδότησης από την Επιτροπή για αρκετά χρόνια. Το 1997, η Επιτροπή συμφώνησε να χρηματοδοτήσει δύο σχέδια με το συνολικό ποσό των 260 941 (81 εκατ. δρχ.) Το 1998, χρηματοδοτήθηκε ένα σχέδιο από την Επιτροπή (39 752). Για το 1999, εγκρίθηκαν δύο σχέδια της ΕΚΠΟΙΖΩ σύμφωνα με τις διατάξεις της νομικής βάσης, απόφαση 283/1999/ΕΚ του Ευρωπαϊκού Κοινοβουλίου και του Συμβουλίου της 25ης Ιανουαρίου 1999 για τη θέσπιση ενός γενικού πλαισίου για τις κοινοτικές δραστηριότητεςπέρ των καταναλωτών.

Σύμφωνα με το άρθρο 7 της σύμβασης πουπέγραψε η ΕΚΠΟΙΖΩ, η Επιτροπή αποφάσισε να πραγματοποιήσει χρηματοοικονομικό έλεγχο για τα δύο σχέδια που χρηματοδοτήθηκαν το 1997. Από τον έλεγχο αυτόν διαπιστώθηκε μεταξύ άλλων η μη τήρηση λογιστικών βιβλίων, γεγονός που έκανε αδύνατο τον έλεγχο των συνολικών δαπανών ή των συνολικών εσόδων, η ύπαρξη ανεπίσημων αποδείξεων για αμοιβές που καταβλήθηκαν σε ελεύθερους επαγγελματίες εργαζόμενους και προμηθευτές, παρά το γεγονός ότι η συμμόρφωση προς τους κανόνες της Επιτροπής απαιτεί ναπάρχουν επίσημα τιμολόγια και το γεγονός ότι δεν ήταν δυνατόν να εξακριβωθεί η πραγματική πληρωμή του αντίστοιχου προς την επιχορήγηση της Επιτροπής ποσού. Ως αποτέλεσμα, η Επιτροπή αποφάσισε να μην καταβάλει το πλήρες ποσό για τα δύο σχέδια, αλλά να παρακρατήσει το συνολικό ποσό των 15 εκατ. δραχμών. Το ποσό αυτό αντιπροσωπεύει μείωση μικρότερη του 20 % του προβλεπόμενου ποσού και αντιστοιχεί στις δαπάνες οι οποίες δεν έχουν δεόντως αιτιολογηθεί.

Από τον έλεγχο διαπιστώθηκε επίσης ότι η ΕΚΠΟΙΖΩ δεν διαθέτει τους αναγκαίους ίδιους πόρους για τα δύο μεγάλα σχέδια του 1999. Το συνολικό κόστος των δύο σχεδίων ανερχόταν αρχικά σε 572 605, το 50 % του οποίου επρόκειτο να χρηματοδοτηθεί από ίδιους πόρους της ΕΚΠΟΙΖΩ. Για το λόγο αυτό η ΕΚΠΟΙΖΩ αποφάσισε να αποσύρει το ένα από τα δύο εγκεκριμένα σχέδια. Όσον αφορά το σχέδιο που απομένει για το 1999, είχε δοθεί ως τελική προθεσμία για τηνποβολή ενός χρηματοοικονομικά αποδεκτού σχεδίου η 15 Ιανουαρίου 1999. Έως σήμερα η Επιτροπή δεν έχει λάβει τροποποιημένη αίτηση.

Οι αποφάσεις που αφορούν τα σχέδια της ΕΚΠΟΙΖΩ στηρίζονται επομένως στους βασικούς κανόνες χρηματοοικονομικής διαχείρισης και όχι στην ίδια την απόφαση 283/1999/ΕΚ.